4. Euroopan unionin ja Latinalaisen Amerikan ja Karibian alueen huippukokous (äänestys) 
Ennen 16 kohdasta toimitettua äänestystä
Emilio Menéndez del Valle
(ES) Arvoisa puhemies, ehdotan, että 16 kohdan lopussa, viimeisellä rivillä olevaan tekstiin, jossa sanotaan ”maailmanlaajuisten haasteiden lisääntyminen”, lisätään seuraava kohta: ”mutta myös sellaisten vakavien ja kauaskantoisten taloudellisten kriisien syntyminen, joiden lievittämisessä tai ratkaisussa alueellinen yhdentyminen auttaisi huomattavasti”.
(Suullinen tarkistus hyväksyttiin.)
- Ennen 22 kohdan ensimmäisestä alakohdasta toimitettua äänestystä
Gabriela Creţu
(RO) Haluaisin, että 22 kohdan ensimmäisellä rivillä olevaan tekstiin, jossa mainitaan vuosituhannen kehitystavoitteiden saavuttaminen, lisätään seuraava tarkistus, jonka luen englanniksi:
(EN) ”mukaan lukien sukupuoleen liittyvät näkökohdat naisten vaikutusmahdollisuuksien lisäämiseksi ja heidän oikeuksiensa puolustamiseksi”.
(Suullinen tarkistus hyväksyttiin.)
